《水调歌头·丹鹤结青士》
宋代·翁溪园

丹鹤结青士，玄鹿侍苍官。寿仙堂下，应伴凫舃戏莱斑。麟记当年绣绂，燕剪今朝彩胜，淑气逐椒盘。孕毓阳和粹，独占一春先。平淮了，勋业盛，傲东山。中原犹待经略，趣诏凤池还。更数尧阶五荚，又上华封三祝，千载圣须贤。即拜玉枝赐，长冠紫宸班。

作者简介：翁溪园（生卒事迹均不详），宋朝文人，贾似道时人。